אגליים (עיר במואב)

אֶגְלַיִם הייתה עיר במואב הנזכרת ב (כחלק מ"מַשָּׂא מוֹאָב"): "כִּי הִקִּיפָה הַזְּעָקָה אֶת גְּבוּל מוֹאָב עַד אֶגְלַיִם יִלְלָתָהּ וּבְאֵר אֵילִים יִלְלָתָהּ"; מן הפסוק עולה שכנראה הייתה בגבול מואב.שמואל אפרים ליונשטאם באנציקלופדיה מקראית כרך ב' טור 78.

 בעיית הזיהוי 
בתרגום השבעים שמה Ἀγαλεὶμ (Agaleum), ואוסביוס זיהה אותה בעיר בשם זה שהתקיימה בתקופתו, במרחק שמונה מילים דרומית לרבת מואב. זיהוי זה מתאים מצד שימור השם הקדום לרג'ם אל-ג'למה שבצד הדרומי-מזרחי של כרך (קיר מואב), מדרום לרבה.בספרו של מוסיל כתוב בטעות כי רג'ם אל-ג'למה נמצאת מצפון-מזרח לרבת מואב, אך לא כך הוא. הארכאולוג נלסון גליק גליק מצא כי רג'ם זה הוא רק ערימת סיקול גדולה של אבנים, שסיקלו איכרי הסביבה לאורך הדורות. עוד לפני כן, הנוסע מוסיל הציע את זיהוי העיר בחורבה סמוכה שגם כן עשויה לשמר את השם, ח'רבת גִ'לְגִ'יל, דרומה מרג'ם אל-ג'למה. בחורבה זו מצא גליק חורבות מהתקופות הנבטית והרומאית אך לא מתקופת הברזל, כמתחייב מהזיהוי המקראי. מכל מקום גליק ציין כי באזור עשויות להיות עוד חורבות הקבורות מתחת לשדות וליישובים שבאזור. כך או כך, אזור זה אינו נמצא כלל בקצה גבול מואב, אלא דווקא בליבה של ארץ זו. החוקר פרס הציע לזהות את אגלים ברג'ם חג'לאן, מקום הקרוב יותר לגבול הדרומי-מזרחי של מואב; לזיהוי זה אין אישוש ולא היה מקובל במחקר, למרות דמיון מסוים לשמו של היישוב הקדום.

 משמעות השם 
מקובל להניח כי משמעות השם היא "בריכות".

 הערות שוליים 

קטגוריה:מואב